CELEX: 32011R0343
Language: da
Date: 2011-04-08 00:00:00
Title: Kommissionens gennemførelsesforordning (EU) nr. 343/2011 af 8. april 2011 om åbning og forvaltning af EU-toldkontingenter for vin med oprindelse i Bosnien-Hercegovina

9.4.2011   
            
            
               DA
            
            
               Den Europæiske Unions Tidende
            
            
               L 96/12
            
         KOMMISSIONENS GENNEMFØRELSESFORORDNING (EU) Nr. 343/2011
   af 8. april 2011
   om åbning og forvaltning af EU-toldkontingenter for vin med oprindelse i Bosnien-Hercegovina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, sammenholdt med artikel 4, og
   ud fra følgende betragtninger:
   
               (1)
            
            
               Stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side (i det følgende benævnt »stabiliserings- og associeringsaftalen«), som blev undertegnet den 16. juni 2008, er ved at blive ratificeret.
            
         
               (2)
            
            
               I interimsaftalen om handel og handelsrelaterede anliggender mellem Det Europæiske Fællesskab på den ene side og Bosnien-Hercegovina på den anden side (i det følgende benævnt »interimsaftalen«) og i de foranstaltninger, der blev vedtaget ved Rådets forordning (EF) nr. 594/2008 af 16. juni 2008 om visse procedurer for anvendelsen af stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side samt for anvendelsen af interimsaftalen om handel og handelsanliggender mellem Det Europæiske Fællesskab på den ene side og Bosnien-Hercegovina på den anden side (2), er der fastsat bestemmelser om, at stabiliserings- og associeringsaftalens handels- og handelsrelaterede bestemmelser kan træde i kraft tidligt.
            
         
               (3)
            
            
               Ifølge både interimsaftalen og stabiliserings- og associeringsaftalen kan der importeres vin med oprindelse i Bosnien-Hercegovina til Den Europæiske Union inden for de grænser, der fastsættes i EU-toldkontingenter, og på den betingelse, at der ikke ydes eksportsubsidier for disse mængder, som med nultold importeres fra Bosnien-Hercegovina.
            
         
               (4)
            
            
               Kommissionen bør vedtage gennemførelsesbestemmelser for åbning og forvaltning af disse EU-toldkontingenter.
            
         
               (5)
            
            
               I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3) er der fastsat forvaltningsregler for toldkontingenter, der er baseret på den kronologiske rækkefølge, hvori toldangivelserne antages.
            
         
               (6)
            
            
               Det bør sikres, at alle EU-importører har lige og kontinuerlig adgang til kontingenterne, og at den nultold, der er fastsat for kontingenterne, anvendes uafbrudt for al import af de pågældende produkter til samtlige medlemsstater, indtil kontingenterne er opbrugt. For at sikre en effektiv fælles forvaltning af kontingenterne bør der ikke være noget til hinder for, at medlemsstaterne bemyndiges til at trække de nødvendige mængder i kontingentmængderne, som svarer til den faktiske import. Al kommunikation mellem medlemsstaterne og Kommissionen bør så vidt muligt foregå elektronisk.
            
         
               (7)
            
            
               Fra interimsaftalens ikrafttrædelse den 1. juli 2008 til den sidste dag for anvendelse af Rådets forordning (EF) nr. 1215/2009 af 30. november 2009 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces (4), har eksporten af vin fra Bosnien-Hercegovina fundet sted i forbindelse med kontingent nr. 09.1515 fastsat i nævnte forordning. Nærværende forordning bør derfor anvendes fra den 1. januar 2011.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   1.   Der åbnes herved et importtoldkontingent med nultold for vin, der har oprindelse i Bosnien-Hercegovina, og som importeres til Den Europæiske Union, jf. bilaget.
   2.   Nultolden gælder på følgende betingelser:
   
               a)
            
            
               de importerede vine ledsages af et oprindelsesbevis som fastsat i protokol 2 til interimsaftalen og stabiliserings- og associeringsaftalen
            
         
               b)
            
            
               der ydes ikke eksportsubsidier for de importerede vine.
            
         Artikel 2
   Det kontingent, der er omhandlet i artikel 1, forvaltes af Kommissionen efter artikel 308a, 308b og 308c i forordning (EØF) nr. 2454/93.
   Artikel 3
   Medlemsstaterne og Kommissionen arbejder tæt sammen for at sikre, at denne forordning overholdes.
   Artikel 4
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. april 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 169 af 30.6.2008, s. 1.
   
      (3)  EFT L 253 af 11.10.1993, s. 1.
   
      (4)  EUT L 328 af 15.12.2009, s. 1.
   
      BILAG
      
         Toldkontingenter for vin med oprindelse i Bosnien-Hercegovina, som importeres til Den Europæiske Union
      
      
                  Løbe-nummer
               
               
                  KN-kode (1)
                  
               
               
                  Taric- underposition
               
               
                  Varebeskrivelse
               
               
                  Årlig kontingent-mængde
                  (hl) (2)
                  
               
               
                  Kontingent-told
               
            
                  09.1528
               
               
                  2204 10 93
               
               
                   
               
               
                  Mousserende kvalitetsvin, undtagen Champagne og Asti spumante; anden vin af friske druer, i beholdere med 2 liter og derunder
               
               
                  Fra 1. januar 2011 til 31. december 2011 og de følgende år: 12 800
               
               
                  Fri
               
            
                  2204 10 94
               
               
                   
               
            
                  2204 10 96
               
               
                   
               
            
                  2204 10 98
               
               
                   
               
            
                  2204 21 06
               
               
                   
               
            
                  2204 21 07
               
               
                   
               
            
                  2204 21 08
               
               
                   
               
            
                  2204 21 09
               
               
                   
               
            
                  ex 2204 21 93
               
               
                  19, 29, 31, 41 og 51
               
            
                  ex 2204 21 94
               
               
                  19, 29, 31, 41 og 51
               
            
                  2204 21 95
               
               
                   
               
            
                  ex 2204 21 96
               
               
                  11, 21, 31, 41 og 51
               
            
                  2204 21 97
               
               
                   
               
            
                  ex 2204 21 98
               
               
                  11, 21, 31, 41 og 51
               
            
                  09.1529
               
               
                  2204 29 10
               
               
                   
               
               
                  Anden vin af friske druer, i beholdere med over 2 liter
               
               
                  Fra 1. januar 2011 til 31. december 2011 og de følgende år: 3 200
               
               
                  Fri
               
            
                  2204 29 93
               
               
                   
               
            
                  ex 2204 29 94
               
               
                  11, 21, 31, 41 og 51
               
            
                  2204 29 95
               
               
                   
               
            
                  ex 2204 29 96
               
               
                  11, 21, 31, 41 og 51
               
            
                  2204 29 97
               
               
                   
               
            
                  ex 2204 29 98
               
               
                  11, 21, 31, 41 og 51
               
            
         (1)  Uanset reglerne for fortolkning af den kombinerede nomenklatur skal varebeskrivelserne kun betragtes som vejledende, idet præferenceordningen i forbindelse med dette bilag bestemmes af KN-koderne. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed.
      
         (2)  På anmodning af en af de kontraherende parter kan der afholdes konsultationer med henblik på tilpasning af kontingenterne ved overførsel af mængder fra kontingentet for pos. ex 2204 29 (løbenummer 09.1529) til kontingentet for pos. ex 2204 10 og ex 2204 21 (løbenummer 09.1528).